|  |  |
| --- | --- |
| Description: grb.TIF | Република СрбијаАутономна покрајина Војводина**Покрајински секретаријат за образовање, прописе, управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 45 03;  F: +381 21 456 977 Ounz@vojvodinа.gov.rs |
|  | БРОЈ: 128-614-358/2012-02 | ДАТУМ: 01.06.2015. год. |

**Средњој школи**

**-Директору Школе -**

ПРЕДМЕТ: Обавештење у вези са учешћем родитеља ученика

 у обезбеђивању вишег стандарда образовања

Заштитник грађана је дописом, дел. број:16887 од 30.4.2015. године, доставио овом покрајинском секретариајту, Препоруке, дел. број: 16594 од 29.4.2015. године у предмету: 128-614-358/2012-02. Поступајући у складу са препоруком број IV обавештавамо школе са територије АП Војводине да није дозвољено обавезивање родитеља да уплате ''ђачки динар'', као и да се упис ученика у школу не може условљавати плаћањем тзв. ''ђачког динара''.

Према одредби члана 91. Закона о основама система образовања и васпитања (''Службени гласник РС'', број: 72/2009, 52/2011, 55/2013 и 35/2015-аутентично тумачење), у установи чији је оснивач Република Србија, аутономна покрајина или јединица локалне самоуправе обезбеђује се бесплатно средње образовање редовних и ванредних ученика, под једнаким условима у складу са овим и Законом о средњем образовању и васпитању (''Службени гласник РС'', број 55/2013).

Упис ученика у средње школе, одговарајући разред, врши се у складу са одредбама Закона о средњој школи и не може бити условљен плаћањем ''ђачког динара''.

Према одредби члана 156. став 2) Закона о основама система образоваања и васпитања, установе могу да остваре и сопствене приходе по основу донација, спонзорства, школарине, уговора и других послова у складу са законом. Остваривање прихода, евидентирање и коришћење средстава из става 2) овог члана врши се у складу са прописима којима се уређује буџетски систем.

Према одредби члана 160. Закона о основама система образовања и васпитања, **установа** **може** **учешћем родитеља ученика**, да обезбеди средства за виши квалитет у области средњег образовања. Средства из става 1. овог члана користе се за побољшање услова образовања и васпитања у погледу простора, опреме и наставних средстава, за остваривање програма који нису делатност установе, за исхрану и помоћ ученицима. Према одредби члана 58. став 5. тачка 7) Закона, савет родитеља предлаже школском одбору намену коришћења средстава прикупљених од родитеља. Према ставу 6) истог члана Закона, савет родитеља своје предлоге упућује школском одбору.

 **У складу са наведеним, учешће родитеља заснива се искључиво на принципу добровољности и упис ученика у први, други, трећи и четврти разред средње школе се не може условљавати уплатом ''ђачког динара''.** Такође, потребно је да при обезбеђивању средстава за виши квалитет образовања учешћем родитеља ученика Школе, Школа благовремено предузме активности, како би се ученици и родитељи ученика, на јасан и недвосмислен начин обавестили да се уплата средства прикупљена од родитеља ученика, врши искључиво по принципу добровољности и да се средства искључиво користе у сврху вишег квалитета у области средњег образовања - за побољшање услова образовања и васпитања у погледу простора, опреме и наставних средстава, за остваривање програма који нису делатност установе, за исхрану и помоћ ученицима, сагласно одредби члана 160. Закона о основама система образовања и васпитања.

С поштовањем,

Покрајински секретар

 Nyilas Mihály

 (Михаљ Њилаш)